**Individuálna výročná správa Mesta Spišská Belá**

**za rok 2017**

**OBSAH:**

1. Základná charakteristika mesta
2. Rozpočet mesta na rok 2017 a jeho plnenie
3. Hospodárenie školských organizácií s právnou subjektivitou
4. Konečné stavy finančných prostriedkov na bankových účtoch a v pokladni mesta k 31.12.2017
5. Vývoj pohľadávok a záväzkov
6. Hospodárenie so mzdovými prostriedkami
7. Použitie dotácií v roku 2017
8. Podnikateľská činnosť
9. Majetok mesta
10. Osobitosti hospodárenia mesta Spišská Belá

Individuálna výročná správa Mesta Spišská Belá

za rok 2017

**1. Základná charakteristika Mesta Spišská Belá**

Mesto je samostatný územný samosprávny a správny celok Slovenskej republiky.

Mesto Spišská Belá je právnickou osobou, ktorá za podmienok ustanovených zákonom samostatne hospodári s vlastným majetkom a vlastnými príjmami. Základnou úlohou je starostlivosť o všestranný rozvoj mesta a o potreby jeho obyvateľov.

**Organizačná štruktúra mesta:**

**Primátor mesta**: JUDr. Štefan Bieľak

**Zástupca primátora mesta**: Jozef Kuna

**Hlavný kontrolór mesta**: Ing. Slávka Tomalová

**Mestské zastupiteľstvo**: 11 poslancov

**Stupne riadenia:**

* Primátor mesta

**Mestský úrad**:

* Vedúci odborov MsÚ: Odbor ekonomický

Odbor výstavby, životného prostredia a reg. rozvoja

Odbor vnútornej správy

* Vedúci organizačných útvarov: Mestská polícia

Správa športových rekreačných a oddychových

zariadení

Centrum voľného času

Denné centrum

Zariadenie opatrovateľskej služby

Mestská knižnica

Dobrovoľný hasičský zbor Spišská Belá

Face club – nízkoprahové centrum

**Podnikateľská činnosť mesta:**  Regionálne turistické informačné centrum

**Mesto je zriaďovateľom štyroch rozpočtových organizácií :**

* Základná škola J. M. Petzvala Moskovská 20
* Základná škola M. R. Štefánika Štefánikova 19
* Materská škola Mierová 1
* Základná umelecká škola Zimná 12

Mesto je zriaďovateľom dvoch obchodných spoločnosti so 100 % účasťou

* Mestský podnik Spišská Belá, s.r.o.
* Lesy Mesta Spišská Belá, s.r.o.

**2. Rozpočet mesta na rok 2017 a jeho plnenie**

Rozpočet mesta je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií mesta v príslušnom rozpočtovom roku.

Systém programového rozpočtovania výdavkov zvyšuje transparentnosť verejných financií, posilnená je úloha strategického plánovania, zvyšuje sa zodpovednosť správcov jednotlivých položiek za účelné a efektívne vynakladanie výdavkov. Programovo sa rozpočtuje len výdavková časť rozpočtu mesta. Programový rozpočet rozdeľuje výdavky samosprávy do jednotlivých programov. Program je skupina navzájom súvisiacich aktivít, vykonávaných na splnenie definovaných cieľov a zámerov. Programy sa ďalej členia na podprogramy a prvky.

Rozpočet mesta je súčasťou rozpočtu verejnej správy. Rozpočtový rok je zhodný s kalendárnym rokom. Vyjadruje samostatnosť hospodárenia mesta.

Súčasťou rozpočtu mesta sú aj rozpočty príjmov a výdavkov rozpočtových organizácií zriadených mestom ako aj finančné vzťahy k právnickým osobám, ktorých je zakladateľom.

Rozpočet mesta obsahuje príjmy a výdavky, v ktorých sú vyjadrené finančné vzťahy:

* k právnickým a fyzickým osobám – podnikateľom pôsobiacim na území mesta,
* k obyvateľom mesta.

Rozpočet mesta zahŕňa aj finančné vzťahy štátu k rozpočtom obcí:

* podiely na daniach v správe štátu,
* dotácia na úhradu nákladov preneseného výkonu štátnej správy,
* ďalšie dotácie v súlade so zákonom o štátnom rozpočte na príslušný rozpočtový rok.

|  |  |  |  |  |  |
| --- | --- | --- | --- | --- | --- |
| V rozpočte mesta sa uplatňuje rozpočtová klasifikácia v súlade s osobitným predpisom. Rozpočet mesta na rok 2017 bol zostavený v súlade s ustanovením § 10 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.  Účtovníctvo mesta je vedené na akruálnom princípe na rozdiel od rozpočtu, ktorý sa naďalej zostavuje a sleduje na hotovostnom princípe.  **Súhrnné vyhodnotenie plnenia rozpočtu mesta k 31.12.2017 s porovnaním na rok 2016** | | | | | |
| **BEŽNÝ ROZPOČET** | | | | | |
|  | | | | | |
| **Bežný rozpočet mesta** | **SR rok 2017** | **UR rok 2017** | **Plnenie r. 2017** | **Plnenie r. 2016** |  |
| Príjmy | 4 603 660 | 5 307 992 | 5 311 294,24 | 4 919 962,13 |  |
| Výdavky | 2 080 457 | 2 585 031 | 2 414 864,02 | 2 299 283,14 |  |
| **Rozdiel** | **2 523 203** | **2 722 961** | **2 896 430,22** | **2 620 678,99** |  |
|  | | | | | |  |  |  |  |
| **Bežný rozpočet RO** | **SR rok 2017** | **UR rok 2017** | **Plnenie r. 2017** | **Plnenie r. 2016** |  |
| Príjmy | 84 313 | 119 090 | 117 889,48 | 118 902,63 |  |
| Výdavky | 2 216 598 | 2 537 154 | 2 485 735,00 | 2 380 045,18 |  |
| **Rozdiel** | **-2 132 285** | **-2 418 064** | **-2 367 845,52** | **-2 261 142,55** |  |
|  | | | | | |  |  |  |  |
| **Bežný rozpočet spolu** |  |  |  |  |  |
| Príjmy | 4 687 973 | 5 427 082 | 5 429 183,72 | 5 038 864,76 |  |
| Výdavky | 4 297 055 | 5 122 185 | 4 900 599,02 | 4 679 328,32 |  |
| **Rozdiel** | **390 918** | **304 897** | **528 584,70** | **359 536,44** |  |
| **KAPITÁLOVÝ ROZPOČET** | | | | | |
|  | | | | | |
| **Kapitál. rozpočet mesta** |  |  |  |  |  |
| Príjmy | 992 842 | 1 930 349 | 494 310,86 | 1 354 401,93 |  |
| Výdavky | 1 491 160 | 2 537 458 | 870 747,35 | 2 659 498,19 |  |
| **Rozdiel** | **-498 318** | **-1 696 764** | **-376 436,49** | **-1 305 096,26** |  |
|  | | | | | |  |  |  |  |
| **Kapitál. rozpočet RO** |  |  |  |  |  |
| Príjmy | 0 | 0 | 0 | 0 |  |
| Výdavky | 17 500 | 117 891 | 116 140,08 | 28 316,03 |  |
| **Rozdiel** | **-17 500** | **- 117 891** | **- 116 140,08** | **- 28 316,03** |  |
|  | | | | | |
| **Kapitál.rozpočet spolu** |  |  |  |  |  |
| Príjmy | 992 842 | 1 930 349 | 494 310,86 | 1 354 401,93 |  |
| Výdavky | 1 508 660 | 2 655 349 | 986 887,43 | 2 687 814,22 |  |
| **Rozdiel** | **-515 818** | **-725 000** | **-492 576,57** | **-1 333 412,29** |  |
|  | | | | | |  |  |  |  |
| **Spolu BR + KR** |  |  |  |  |  |
| Príjmy | 5 680 815 | 7 357 431 | 5 923 494,58 | 6 393 266,69 |  |
| Výdavky | 5 805 715 | 7 777 534 | 5 887 486,45 | 7 367 142,54 |  |
| **Rozdiel** | **-124 900** | **-420 103** | **36 008,13** | **-973 875,85** |  |
| **FINANČNÉ OPERÁCIE** | | | | | |
| **Finančné operácie** |  |  |  |  |  |
| Príjmy | 410 000 | 1 015 558 | 769 177,77 | 2 136 999,92 |  |
| Výdavky | 285 100 | 595 455 | 286 188,81 | 505 781,64 |  |
| **Rozdiel** | **124 900** | **420 103** | **482 988,96** | **1 631 218,28** |  |
| **CELKOVÝ ROZPOČET PO ZAPOJENÍ FINANČNÝCH OPERÁCIÍ** | | | | | |
| **Súhrnný rozpočet po zapojení fin. operácií** | **SR rok 2017** | **UR rok 2017** | **Plnenie r. 2017** | **Plnenie r. 2016** |  |
| Príjmy | 6 090 815 | 8 372 989 | 6 692 672,35 | 8 530 266,61 |  |
| Výdavky | 6 090 815 | 8 372 989 | 6 173 675,26 | 7 872 924,18 |  |
| **Rozdiel** | **0** | **0** | **518 997,09** | **657 342,43** |  |

Skutočné plnenie príjmov aj výdavkov v porovnaní s predchádzajúcim rokom je nižšie o 138 345,34 EUR.

V bežných príjmoch mesto zaznamenalo v roku 2017 nárast, a to v oblasti daňových príjmov. V kapitálových príjmoch a príjmových finančných operáciách je výrazný pokles z dôvodu, že v predchádzajúcom období mesto prijalo dotáciu a úver zo ŠFRB na nákup bytového domu na ul. Zimnej 46 a dotácie na modernizáciu verejného osvetlenia.

V oblasti bežných výdavkov mesto malo vyššie výdavky v podprograme plánovanie a to na geometrické plány, projektové práce, tiež viac investovalo do zvozu odpadu a na údržbu miestnych komunikácií. V kapitálových výdavkoch bolo viac finančných prostriedkov vložených do rozšírenia kapacity MŠ Letná 5, do prístavby telocvične ZŠ M. R. Štefánika, do modernizácie verejného osvetlenia, do modernizácie parku na ul. Štefánikovej. Celkový pokles kapitálových výdavkov oproti roku 2016 je z dôvodu kúpy bytového domu. Výdavkové finančné operácie v bežnom roku tvoria splátky úverov. V porovnaní s minulým rokom sú nižšie, nakoľko formou krátkodobej pôžičky z peňažných fondov bol financovaný projekt na modernizáciu verejného osvetlenia. Prijatím dotácie na uvedený projekt bola pôžička vrátená.

**Členenie výdavkov podľa programov:**

Všetky výdavky sú rozdelené podľa programovej štruktúry, ale aj podľa ekonomickej klasifikácie rozpočtovej klasifikácie v prílohe č. 2.

Zdôvodnenie jednotlivých výdavkov podľa aktivít, zámerov, cieľov a ukazovateľov je v hodnotiacej správe, ktorá je súčasťou programového rozpočtovania a tvorí prílohu záverečného účtu. Vykonáva sa s cieľom zabezpečiť informácie o plnení, resp. neplnení merateľných ukazovateľov.

|  |  |  |  |  |
| --- | --- | --- | --- | --- |
| **p. č.** | **Výdavky členené podľa programov** | **Rozpočet schválený** | **Rozpočet upravený** | **Plnenie** |
| 1 | Program 1  Plánovanie, manažment a kontrola | 62 600 | 81 054 | 78 718,83 |
| 2 | Program 2  Propagácia a marketing | 15 000 | 14 186 | 13 709,99 |
| 3 | Program 3  Interné služby | 36 682 | 48 328 | 46 552,29 |
| 4 | Program 4  Služby občanom | 184 985 | 337 690 | 322 189,80 |
| 5 | Program 5  Bezpečnosť, právo a poriadok | 149 049 | 151 767 | 143 369,53 |
| 6 | Program 6  Odpadové hospodárstvo | 196 609 | 283 959 | 275 428,70 |
| 7 | Program 7  Pozemné komunikácie | 57 310 | 101 579 | 101 291,94 |
| 8 | Program 8  Vzdelávanie | 2 285 020 | 2 649 284 | 2 595 995,17 |
| 9 | Program 9  Šport | 74 030 | 82 622 | 78 169,64 |
| 10 | Program 10  Kultúra | 96 127 | 107 273 | 102 243,79 |
| 11 | Program 11  Prostredie pre život | 95 504 | 111 200 | 102 864,15 |
| 12 | Program 12  Byty a nebytové priestory | 126 308 | 168 975 | 127 517,86 |
| 13 | Program 13  Sociálne služby | 248 550 | 233 209 | 218 257,79 |
| 14 | Program 14  Administratíva | 669 281 | 743 059 | 686 439,00 |
| 15 | Program 15  Participatívny rozpočet | 0 | 8 000 | 7 850,54 |
|  | **Spolu výdavky** | **4 297 055** | **5 122 185** | **4 900 599,02** |

**Kapitálové výdavky:**

|  |  |  |  |  |
| --- | --- | --- | --- | --- |
| **p. č.** | **Výdavky členené podľa programov** | **Rozpočet schválený** | **Rozpočet upravený** | **Plnenie** |
| 1 | Program 1  Plánovanie, manažment a kontrola | 2 040 | 1 998 | 1 998,00 |
| 2 | Program 3  Interné služby | 10 000 | 31 436 | 31 401,46 |
| 3 | Program 4  Služby občanom | 137 000 | 138 403 | 13 402,92 |
| 4 | Program 5  Bezpečnosť, právo a poriadok | 8 000 | 20 500 | 20 500,00 |
| 6 | Program 7  Pozemné komunikácie | 718 120 | 507 865 | 275 601,79 |
| 7 | Program 8  Vzdelávanie | 127 500 | 1 188 905 | 403 688,77 |
| 8 | Program 9  Šport | 300 000 | 359 294 | 44 273,99 |
| 9 | Program 10  Kultúra | 5 000 | 5 388 | 5 388,00 |
| 10 | Program 11  Prostredie pre život | 0 | 169 180 | 156 280,04 |
| 11 | Program 12  Byty a nebytové priestory | 0 | 3 000 | 0,00 |
| 12 | Program 13  Sociálne služby | 196 000 | 223 500 | 28 472,46 |
| 13 | Program 14  Administratíva | 5 000 | 5 880 | 5 880,00 |
|  | **Spolu kapitálové výdavky** | **1 508 660** | **2 655 349** | **986 887,43** |

**Finančné operácie:**

|  |  |  |  |  |
| --- | --- | --- | --- | --- |
| **p. č.** | **Výdavky členené podľa programov** | **Rozpočet schválený** | **Rozpočet upravený** | **Plnenie** |
| 1 | Program 14  Administratíva | 285 100 | 595 455 | 286 188,81 |
| 2 | **Spolu finančné operácie** | **285 100** | **595 455** | **286 188,81** |

**3. Hospodárenie školských organizácií s právnou subjektivitou**

V programe č. 8 „Vzdelávanie“ sú začlenené podprogramy rozpočtových organizácií, ktoré sú s právnou subjektivitou a vedú si účtovníctvo samostatne. Rozpočtové organizácie sú svojimi príjmami a výdavkami zapracované do rozpočtu mesta, hospodária samostatne podľa schváleného rozpočtu. Celý proces hospodárenia a financovania regionálneho školstva sa uskutočňoval v súlade so zákonom č. 597/2003 Z. z. o financovaní základných škôl, stredných škôl a školských zariadení v znení neskorších predpisov a schváleným rozpočtom mesta na rok 2017. Na činnosť základných škôl a MŠ boli mestu ako zriaďovateľovi poskytnuté normatívne a nenormatívne finančné prostriedky. Z toho normatívne prostriedky boli určené na prevádzku škôl a na výchovno-vzdelávací proces a nenormatívne prostriedky účelovo určené na vzdelávacie poukazy, dopravné, vzdelávanie žiakov zo sociálne znevýhodneného prostredia, odchodné, asistenta učiteľa, na predškolákov v MŠ, lyžiarske kurzy a na školu v prírode.

O celoročnom hospodárení mesto vypracovalo súhrnný výkaz a súhrnnú správu za daný rok.

**Prehľad o poskytnutých finančných prostriedkoch zo štátneho rozpočtu**

**na bežné a kapitálové výdavky**

|  |  |  |
| --- | --- | --- |
| **Poskytnuté finančné prostriedky**  **od OÚ Prešov** | **Rok 2016 v EUR** | **Rok 2017 v EUR** |
| **Normatívne** | 1 264 240,00 | 1 400 430,00 |
| **Nenormatívne:** |  |  |
| *Bežné výdavky* |  |  |
| Odchodné | 819,00 | 2 262,00 |
| Dopravné | 1 118,00 | 885,00 |
| Asistenti učiteľa | 17 384,00 | 13 836,00 |
| Vzdelávacie poukazy | 19 437,00 | 20 384,00 |
| Sociálne znevýhodnené prostredie | 3 957,00 | 4 680,00 |
| Pre 5-ročné deti materských škôl | 13 129,00 | 13 106,00 |
| Príspevok na učebnice | 4 035,00 | 275,00 |
| Príspevok na školu v prírode | 7 915,00 | 9 826,00 |
| Príspevok na lyžiarske kurzy | 7 283,00 | 8 176,00 |
| Rozvojový projekt – vybavenie telocvične | 2 000,00 |  |
| *Kapitálové výdavky* |  |  |
| Dotácia na bezbariérový vstup ZŠ M.R.Štefánika | 18 000,00 |  |
| Rozvojový projekt na prístavbu telocvične ZŠ M. R. Štefánika | 60 000,00 |  |

Plnenie príjmov a výdavkov jednotlivých školských zariadení je uvedené v záverečnom účte mesta, v ročných účtovných a finančných výkazoch a v hodnotiacej správe programového rozpočtu.

##### 4. Konečné stavy finančných prostriedkov na bankových účtoch a v pokladni mesta Spišská Belá k 31.12.2017

1. Zostatok finančných prostriedkov na bežných bankových účtoch 512 742,61 EUR

2. Zostatok finančných prostriedkov na účtoch peňažných fondoch mesta

* Rezervný fond 79 197,56 EUR
* Fond rozvoja bývania 2 609,50 EUR
* Sociálny fond 5 055,60 EUR
* Fond cudzích prostriedkov 96 676,93 EUR
* Fond opráv – účet cudzích prostriedkov 154 233,53 EUR

3. Zostatok finančných prostriedkov na účtoch vedľajšieho hospodárenia

* Potravinový účet v ZOS 226,90 EUR
* Regionálne turistické a informačné centrum 71,23 EUR

4. Zostatok finančných prostriedkov v pokladniach 3 354,57 EUR

**5. Vývoj pohľadávok a záväzkov**

**Pohľadávky:**

|  |  |
| --- | --- |
| **Druh pohľadávok** | **EUR** |
| Účet 318 – Pohľadávky z nedaňových príjmov a TKO | 176 973,28 |
| Účet 319 – Pohľadávky z daňových príjmov | 9 459,22 |
| Účet 335 – Pohľadávky voči zamestnancom | 1 047,79 |
| Účet 355 – Zúčtovanie transferov rozpočtu obce | 1 855 173,90 |
| Účet 378 – Iné pohľadávky | 4 326,76 |
| Účet 274 – Návratné finančné prostriedky | 3 319,39 |
| **Pohľadávky spolu k 31.12.2017** | **2 050 300,34** |
| **Pohľadávky spolu k 31.12.2016** | **1 637 746,14** |

* **Pohľadávky z nedaňových príjmov:**
* Nájomné bytové a nebytové priestory.................................................. 83 775,05 EUR
* Prevzaté pohľadávky od bývalých TS a Lesov mesta ......................... 29 100,66 EUR
* TKO predpis ........................................................................................ 39 757,02 EUR
* Pohľadávky za predaj pozemkov ......................................................... 14 805,71 EUR
* Ostatné faktúry ..................................................................................... 6 344,14 EUR
* ZOS Reľovská ...................................................................................... 2 738,00 EUR
* **Pohľadávky z daňových príjmov:**
* Poplatok z predaja alkoholu .................................................................. 888,96 EUR
* Daň z nehnuteľnosti .............................................................................. 8 343,60 EUR
* Daň za psov ........................................................................................... 226,66 EUR

Mesto pri vymáhaní nedoplatkov využíva všetky dostupné formy. Dvakrát do roka sa zasielajú výzvy na zaplatenie. Predovšetkým sa uplatňovali zrážky zo mzdy, zrážky z dôchodku. Okrem uvedených spôsobov vymáhania nedoplatkov mesto využíva aj záložné právo na nehnuteľnosť. Mesto rieši svoje pohľadávky aj cez osobitného príjemcu.

* Pohľadávky voči zamestnancom – PHM a telef. poplatky ..................... 1 047,79 EUR
* Zúčtovanie transferov rozpočtu obce ............................................... 1 855 173,90 EUR je vykazované voči školským organizáciám s právnou subjektivitou, ktorých zriaďovateľom je mesto. Uvedené pohľadávky sa mesačnými odpismi z majetku nadobudnutého finančnými prostriedkami zo štátneho rozpočtu a rozpočtu mesta každoročne znižujú. Podstatnú časť tvorí zúčtovanie transferov voči ZŠ J. M. Petzvala a voči MŠ Mierová.
* Iné pohľadávky...................................................................................... 4 326,76 EUR
* Návratné finančné výpomoci – RTIC – finančná výpomoc poskytnutá pri jeho založení vo výške ............................................................................................... 3 319,39 EUR

**Záväzky:**

|  |  |
| --- | --- |
| **Druh záväzkov** | **EUR** |
| Účet 321 – Dodávatelia | 33 323,77 |
| Účet 325 – Ostatné záväzky | 285,40 |
| Účet 326 – Nevyfakturované dodávky | 7 321,34 |
| Účet 331 – Zamestnanci | 53 566,27 |
| Účet 336 – Zúčtovanie so soc. a zdravotnou poisťovňou | 39 328,58 |
| Účet 342 – Ostatné priame dane – daň zo mzdy | 6 748,17 |
| Účet 372 – Dar – Komunálna poisťovňa | 6 711,29 |
| Účet 379 – Iné záväzky | 3 709,92 |
| **Spolu krátkodobé záväzky** | **150 994,74** |
| Účet 357 – Ostatné zúčtovanie rozpočtu mesta | 338 845,03 |
| Účet 323 – Krátkodobé rezervy | 1 900,00 |
| **Spolu krátkodobé záväzky** | **340 745,03** |
| Účet 461 – Bankové úvery | 1 983 629,92 |
| Účet 472 – Sociálny fond | 5 905,25 |
| Účet 479 – Dlhodobý záväzok ŠFRB, z toho: | 3 697 390,62 |
| Depozit – 5 mesačná zábezpeka na nájomné | 96 391,53 |
| Fond opráv | 154 233,53 |
| **Spolu dlhodobé záväzky** | **5 937 550,85** |
| **Záväzky spolu k 31.12.2017** | **6 429 290,62** |
| **Záväzky spolu k 31.12.2016** | **6 646 416,44** |

Záväzky klesli o 217 125,82 EUR, a to hlavne z dôvodu pravidelného splácania bankových úverov a dlhodobých záväzkov voči ŠFRB.

* **Dodávatelia:**

neinvestičné faktúry za dodávky tovaru, prác a služieb sa zaplatili začiatkom r. 2017.

* **Ostatné záväzky:**

v rámci ostatných záväzkov sú riešené dedičské konania a exekučné konania.

* **Nevyfakturované dodávky:**

RTIC– účet regionálneho turistického informačného centra (predaj – komis)

* Záväzky voči zamestnancom, vrátane odvodov za mesiac december 2017 - zrealizované v januári 2018 vo výplatnom termíne .
* **Iné záväzky** :

zrážky z miezd, finančná výpomoc RTIC v Spišskej Belej

* Ostatné zúčtovanie rozpočtu mesta – zostatky nevyčerpaných dotácií (na výstavbu hokejbalovej haly dotácia z r. 2016, na školstvo, dopravné, na podkrovie Face clubu a učebnice Prvouky).
* Krátkodobé rezervy – na audit mesta.
* Nesplatené úvery – jednotlivé úvery sa splácajú v zmysle úverových zmlúv, rozpis prijatých úverov je pri prehľade o stave a vývoji dlhu.

**6. Hospodárenie so mzdovými prostriedkami**

Mesto Spišská Belá k 31.12.2017 evidovalo 83 zamestnancov

|  |  |
| --- | --- |
| **Pracovisko** | **Počet zamestnancov** |
| Face club | 1 |
| CHD 1 – Mestská polícia | 3 |
| CHD 2 – Mestská knižnica | 1 |
| CHD 3 – Mestský úrad – podateľňa | 1 |
| CHD 4 – Dom smútku | 1 |
| Mestský úrad | 23 |
| Mestská knižnica | 2 |
| Mestská polícia | 5 |
| Matrika | 1 |
| Školský úrad | 2 |
| Menšia obecná služba | 3 |
| Verejné toalety | 1 |
| Zariadenie opatrovateľskej služby | 10 |
| Opatrovateľská služba | 8 |
| CVČ | 1 |
| Uchádzači o zamestnanie - projekty ÚPSVaR | 20 |

**Prehľad čerpania miezd v roku 2017**

|  |  |  |  |
| --- | --- | --- | --- |
|  | **Rozpočet** | **Čerpanie** | **Rozdiel** |
| Mzdy | 762 098 | 722 257,89 | 39 840,11 |

Niektoré práce, ktoré sa nemohli zabezpečiť vlastnými zamestnancami vykonávali sa uzavretím dohody o vykonaní práce a pracovnej činnosti:

* 89 dohôd o vykonaní práce
* 47 dohôd o brigádnickej práce študentov
* 60 dohôd o pracovnej činnosti.

Prevažne išlo o krúžkovú činnosť v CVČ, zabezpečenie kultúrnych akcií, členovia pomocnej hliadky pri MsP, roznášanie pošty, údržba bytov, údržba zelene, sklad CO, činnosti spojené s voľbami, so správou ihrísk, preventívne protipožiarne prehliadky, účinkovanie pri sobášoch, zamykanie cintorína a pod.

Na zamestnancov v chránených dielňach sme si uplatnili náklady, t. j. mzdy a odvody, ktoré boli refundované štvrťročne. Výška refundácie sa odvíja od percenta postihnutia zamestnanca chráneného pracoviska a od minimálnej mzdy. Na zamestnancov MOS sme si uplatnili časť nákladov na mzdy, výška sa odvíja od počtu uchádzačov o zamestnanie pracujúcich na MOS cez § 52.

Počas roka boli cez projekty ÚPSVaR zamestnaní znevýhodnení uchádzači o zamestnanie prevažne na zabezpečenie údržby a čistoty verejných priestranstiev. Mzdy a odvody boli refundované v zmysle uzavretých dohôd s ÚPSVaR.

**7. Použitie poskytnutých dotácií v roku 2017**

V roku 2017 mesto poskytlo zo svojho rozpočtu dotácie vo výške 55 771,01 Eur podľa prehľadu uvedeného v bode 8 záverečného účtu mesta.

MŠK SLAVOJ – (futbal, hokejbal, stolný tenis, bedminton) – dotáciu použili na náklady na rozhodcov; náklady na dopravu; náklady na výstroj; nájom za telocvičňu; poplatky zväzom a prestupy a ostaršenia.

MŠK SLAVOJ – (hokejbalový klub) – mimoriadnu dotáciu použili na dopravu.

Automotoklub Spišská Belá – dotáciu použili na športovú činnosť, ceny pre víťazov a označenie posádok. Mimoriadne dotácie použili na ceny pre víťazov a prípravu trate (súťaž „O putovný pohár S. Rusiňáka“, Belianske bezpečné jazdy).

Racing klub Spišská Belá – dotáciu použil na štartovné Rally.

Občianske združenie Zlatá Rybka Spišská Belá pri ŠZŠ Spišská Belá – mimoriadnu dotáciu použili na nákup záhradného nábytku v rámci projektu Altánok poznania.

Spišská katolícka charita ADS Kežmarok – dotáciu nepoužili a vrátili ju na účet Mesta Spišská Belá.

Katolícka jednota Slovenska – dotáciu použili na organizovanie kultúrno-spoločenských a športových akcií (Formačno-metodický seminár v Spišskej Kapitule; Gospelový festival „Verím Pane“; aktivity – tábor pre miništrantov, Letný tábor v prírode „Deti Márie“, návštevy chorých a nevládnych v ZOS Strážky, formačno-metodické semináre Spišská Belá, športové podujatie, koncert Ján Pavol II., asistentský ples, projekt Dobrá novina).

Miestny klub Slovenského orla – dotáciu použili na prepravu osôb na púť Spišská Belá – Marianka.

Združenie SEGMENT 2006 (dychová hudba) - dotáciu použilo na notový materiál, kancelárske potreby, na nákup hudobných nástrojov a poštovné.

OZ „Moje mesto Spišská Belá“ – dotáciu použilo na príspevky pre rodiny s deťmi, na poplatky spojené s registráciou OZ na 2% z dane, poplatky za vedenie účtu, vianočné priania detí. Mimoriadnu dotáciu použilo na príspevok pre deti v rámci projektu Domček vianočných želaní.

Cirkevný zbor Evanjelickej cirkvi a. v. na Slovensku Spišská Belá – dotáciu použili na detské tábory, zborový deň, detské besiedky a adventné stretnutie dôchodcov.

Gréckokatolícka cirkev, farnosť Ihľany – poskytnutú mimoriadnu dotáciu nepoužili, vrátili ju na účet Mesta Spišská Belá.

Občianske združenie CEDIMA – dotáciu použili na podporu práce s deťmi a mládežou, školné za deti zo záujmových útvarov.

Jaskyniarska skupina Spišská Belá – dotáciu použili na cestovné, materiálno-technické vybavenie potrebné pri pracovných akciách, poštovné, nákup odbornej literatúry, poplatok za Speleomíting, poplatok za ubytovanie v rámci Jaskyniarskeho týždňa.

Slovenský rybársky zväz Spišská Belá – dotáciu použili na ceny na rybárske preteky, muškárske družstvo, Dni mesta – prezentácia, občerstvenie pri otvorení rybníka, zarybnenie.

Slovenský zväz chovateľov, Základná organizácia Spišská Belá – dotáciu použili na ocenenia, opravu klietok, nákup klietok pre holuby a na nákup chovateľského pletiva.

Regionálne združenie zdravotne postihnutých Prešovského kraja, Základná organizácia Spišská Belá – dotáciu použili na kultúrne aktivity, rehabilitačné pomôcky, jubileá, rekondičné pobyty.

Dobrovoľný hasičský zbor Spišská Belá – dotáciu použili na štartovné, na materiálno-technické zabezpečenie, vedenie účtu.

ZO Slovenského zväzu protifašistických bojovníkov – dotáciu použili na poštovné, predplatné novín Bojovník a ročeniek, schôdzová činnosť, životné jubileá, úmrtia, fotodokumentácia.

Oblastný výbor Slovenského zväzu protifašistických bojovníkov v Poprade – mimoriadnu dotáciu použili na tlač publikácie „Nezabúdame“.

**8. Podnikateľská činnosť**

Regionálne turistické informačné centrum zameriava svoju činnosť na propagáciu mesta a jeho okolia. Prispieva k zvyšovaniu informovanosti domácich a zahraničných turistov. Okrem tejto činnosti centrum vykonáva predajnú činnosť, výdaj rybárskych lístkov, poskytovanie služieb ako kopírovanie, hlásenie relácií v mestskom rozhlase a platená reklama v mestských novinách. Výnosy a náklady z tejto činnosti sa nerozpočtujú a sledujú sa na samostatnom mimorozpočtovom účte. Náklady na túto činnosť sú kryté dosiahnutými výnosmi.

**9. Majetok mesta**

Dlhodobý nehmotný majetok,  dlhodobý hmotný majetok a  nakupované zásoby sú oceňované obstarávacími cenami.

Účtovná jednotka nie je platiteľom dane z pridanej hodnoty. V prípadoch, keď dodávatelia sú

platiteľmi DPH, fakturovaná DPH je súčasťou ocenenia dlhodobého majetku a zásob.

Dlhodobý nehmotný a hmotný majetok je odpisovaný na základe zostaveného plánu odpisov

prostredníctvom účtovných odpisov. Odpisy dlhodobého nehmotného majetku a dlhodobého hmotného majetku sú stanovené tak, že sa vychádza z predpokladanej doby jeho užívania a predpokladaného priebehu jeho opotrebenia. Odpisovať sa začína odo dňa jeho zaradenia do užívania.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Majetok mesta k 31.12.2017 MsÚ + ZŠ + MP + Lesy** | | | | | | | | |
|  |  |  |  |  |  |  |  |  |
| **MAJETOK** | **MsÚ** | **ZŠ J.M.P** | **ZŠ  M.R.Š.** | **MŠ Mierová** | **ZUŠ** | **Mestský podnik** | **Lesy  Mesta** | **SPOLU** |
| **DHM** | 34 676 458,85 | 1 538 630,35 | 626 315,80 | 893 219,35 | 99 230,20 | 2 099 155,47 |  | **39 933 010,02** |
| **DNM** | 101 063,47 |  |  |  |  |  |  | **101 063,47** |
| **Pozemky** | 8 232 518,05 |  |  | 9 201,36 |  |  |  | **8 241 719,41** |
| **Zásoby** | 20 959,26 |  | 1 269,42 | 1 376,96 |  | 3 554,29 |  | **27 159,93** |
| *z toho potraviny* |  |  | 1 269,42 | 1 376,96 |  |  |  | 2 646,38 |
| **Pokladňa  ceniny** | 3 430,11 |  |  |  |  | 6 966,57 | 1 598,21 | **11 994,89** |
| **MAJETOK SPOLU** | **43 034 429,74** | **1 538 630,35** | **627 585,22** | **903 797,67** | **99 230,20** | **2 109 676,33** | **1 598,21** | **48 314 947,72** |
| DM od  100-1700€ | 373 266,68 | 510 826,58 | 245 583,75 | 169 421,25 | 77 211,18 | 99 681,39 | 1 390,76 | 1 477 381,59 |
| DM od  35-100€ | 64 752,00 | 69 461,84 | 86 308,40 | 27 886,57 | 11 823,50 | - |  | 260 232,31 |
| IHM | 55 769,26 |  |  |  |  |  |  | 55 769,26 |
| Učebnice |  | 28 148,40 | 38 803,45 |  |  |  |  | 66 951,85 |
| DMN  332-2400€ | 790,02 | 798,00 |  |  | 1 057,24 |  |  | 2 645,26 |
| DMN  100-332€ | 212,84 | 1 191,80 |  |  | 1 938,43 |  |  | 3 343,07 |
| SPOLU | 43 529 220,54 | 2 149 056,97 | 998 280,82 | 1 101 105,49 | 191 260,55 | 2 209 357,72 | 2 988,97 | 50 181 271,06 |

Stav majetku, ktorý sa k 31.10.2017 zisťoval fyzickou inventúrou a k 31.12.2017 dokladovou inventúrou, vrátane majetku, ktorý spravujú školské organizácie s právnou subjektivitou a obchodné spoločnosti mesta, je 48 314 947,72 EUR. V porovnaní s rokom 2016 nastal pokles majetku o 861 934,48 EUR hlavne z dôvodu predaja Čistiarne odpadových vôd.

V priebehu roku 2017 došlo k ukončeniu realizácie prác v rámci pozemkových úprav v katastrálnom území obce Spišská Belá. Zároveň došlo k zmene niektorých druhov pozemkov vo vlastníctve mesta a mesto sa stalo vlastníkom nehnuteľností (prevažne pod spoločnými zariadeniami – poľné cesty), v dôsledku čoho sa výmera pozemkov vo vlastníctve mesta navýšila a to súvisí s navýšením ich hodnoty.

K vykonaniu inventarizácie majetku, záväzkov a rozdielu majetku a záväzkov Mesta Spišská Belá a organizácií riadených mestom bol vydaný príkazný list primátora mesta. V zmysle zákona č. 431/2002 Z. z. o účtovníctve v znení neskorších zmien a predpisov a internej smernice Inventarizácia majetku, záväzkov a rozdielu majetku a záväzkov platnej od 01.10.2009 sa zabezpečilo vykonanie inventarizácie všetkého hmotného a nehmotného majetku a zásob Mesta Spišská Belá ku dňu 31.10.2017 s dodatkami k 31.12.2017 a vykonanie dokladovej inventarizácie a inventarizácie finančného majetku k 31.12.2017. Bola ustanovená Ústredná inventarizačná komisia, ktorá zabezpečovala riadny priebeh inventarizácie v zmysle harmonogramu inventarizačných prác. Vyradenie majetku a protokoly o jeho vyradení prerokovala ústredná inventarizačná komisia. Vykonanie dokladovej inventúry a porovnanie s účtovným stavom k 31.12.2017 bolo vykonané v zmysle zákona. Celú činnosť inventarizácie riadila Ústredná inventarizačná komisia. Všetky písomnosti spojené s inventarizáciou (súpisy, zápisy, protokoly) sa nachádzajú na ekonomickom odbore mestského úradu.

**Dlhodobý finančný majetok**

|  |  |
| --- | --- |
|  | **EUR** |
| Základné imanie MPSB s.r.o. Spišská Belá a Lesy Mesta SB | 11 638,78 |
| Akcie vodárenskej spoločnosti | 885 210,49 |
| Akcie Podtatranských novín | 199,16 |
| **SPOLU** | **897 048,43** |

**Nedokončené investície**

|  |  |
| --- | --- |
| **Názov rozostavanej investičnej akcie** | **EUR** |
| Modernizácia parku na ul. Štefánikovej | 82 836,40 |
| Chodník AT Tatry | 4 214,80 |
| Chodník ul. Medňanského | 108 522,54 |
| PD hokejbalovej haly | 11 760,00 |
| Cyklochodník – Cesta okolo Tatier 2. etapa | 111 545,98 |
| Rekonštrukcia chodníka ul. Kúpeľná | 8 855,99 |
| Rekonštrukcia chodníka ul. Hviezdoslavova | 577,68 |
| Rekonštrukcia chodníka ul. Krátka | 7 136,45 |
| Rekonštrukcia chodníka ul. Nová | 25 967,33 |
| PD na miestnu komunikáciu ul. Mierová | 2 000,00 |
| Zateplenie budov ZŠ M. R. Štefánika | 151 923,07 |
| Prístavba telocvične ZŠ M. R. Štefánika | 4 500,00 |
| Rekonštrukcia strechy Petzvalova 16 – Face club | 28 472,46 |
| Parkovisko pri Belanskom rybníku | 39 511,56 |
| Rozšírenie kapacity MŠ Mierová | 20 980,00 |
| Cyklochodník – Cesta okolo Tatier 3. etapa | 6 600,00 |
| Dobudovanie futbalovej infraštruktúry | 5 430,00 |
| **SPOLU celkom** | **620 834,26** |

Stav nedokončených investícii sa každoročne mení, nakoľko ukončené investície sa presúvajú do majetku, tým sa stav majetku zvýši a nedokončené investície znížia.

V porovnaní s rokom 2016 sa stav rozostavanosti výrazne zvýšil, v r. 2016 bol v hodnote 596 735,60 EUR a k 31.12.2017 v hodnote 620 834,26 EUR. Zvýšenie nedokončených investícií predstavuje rozostavanosť investičných akcií:

* dobudovanie futbalovej infraštruktúry,
* cyklochodník – Cesta okolo Tatier 2. etapa,
* cyklochodník – Cesta okolo Tatier 3. etapa,
* rekonštrukcia strechy Petzvalova 16 – Face club,
* chodník ul. Medňanského,
* modernizácia parku ul. Štefánikova,
* hokejbalová hala,
* zateplenie budov ZŠ M. R. Štefánika,
* rekonštrukcia ulíc Krátka, Hviezdoslavova, Nová, Kúpeľná.

**10. Osobitosti hospodárenia mesta**

V zmysle § 22a ods. 3 zákona č. 431/2002 Z. z. o účtovníctve v znení neskorších predpisov mesto je povinné zostaviť konsolidovanú účtovnú závierku metódou úplnej konsolidácie. Konsolidovaný celok tvorí materská účtovná jednotka, ktorou je mesto a dcérske účtovné jednotky, a to rozpočtové školské organizácie, obchodná spoločnosť Mestský podnik Spišská Belá s.r.o. a obchodná spoločnosť Lesy Mesta Spišská Belá s.r.o. Po prevedení údajov na spoločný základ sa vykoná agregácia, t. j. súčet aktív a pasív v súvahách a nákladov a výnosov vo výkazoch ziskov a strát jednotlivých účtovných jednotiek, do jednej agregovanej súvahy a jedného agregovaného výkazu ziskov a strát.

Každá obec v zmysle vyššie uvedeného zákona je poskytovateľom údajov pre zostavenie súhrnnej účtovnej závierky verejnej správy. Mesto zostavuje konsolidovanú závierku a zároveň je zaradené do konsolidovaného celku verejnej správy. Predmetom konsolidácie boli:

* pohľadávky a záväzky voči účtovných jednotkám patriacim do súhrnného celku,
* náklady a výdavky voči účtovným jednotkám patriacim do súhrnného celku,
* prijaté bežné a kapitálové transfery zo ŠR.

Úplnosť rozpočtového procesu sa zabezpečila monitorovaním výdavkov v monitorovacej správe k 30.06.2017. Súčasťou programového rozpočtovania je aj hodnotenie výdavkov na aký účel boli finančné prostriedky použité v hodnotiacej správe k 31.12.2017.

Účtovná závierka bola v zmysle zákona č. 431/2002 Z. z. o účtovníctve v znení neskorších predpisov,  zákona č. 369/1990 Zb. o obecnom zriadení v znení neskorších predpisov a zákona č. 583/2004 Z. z. o rozpočtových pravidlách územnej samosprávy v znení neskorších predpisov predložená audítorovi na vykonanie auditu.

V zmysle Zákona č. 595/2003 o dani z príjmov v znení neskorších predpisov vyplýva mestu povinnosť podať daňové priznanie, pretože má príjmy, ktoré sú premetom dane. Mestu Spišská Belá nevznikla za rok 2017 daňová povinnosť.

Návrh záverečného účtu mesta Spišská Belá za rok 2017 bol v súlade s § 9 ods. 2 zákona č. 369/1990 o obecnom zriadení v znení neskorších predpisov a v zmysle § 16 ods. 9 zákona č. 583/2004 o rozpočtových pravidlách územnej samosprávy v znení neskorších predpisov zverejnený obvyklým spôsobom na verejnú diskusiu.

Skončením rozpočtového roka mesto predkladá mestskému zastupiteľstvu návrh na schválenie záverečného účtu s výsledkom hospodárenia Mesta Spišská Belá za rok 2017.

Spišská Belá 26.03.2018